Diari Oficial de la Generalitat Valenciana


Sumari del DOGV 435, del 01-10-1986 (1986/807269)

ORDRE de 19 de setembre de 1986, de la Conselleria de Cultura, Educació i Ciència, per la qual es dicten normes complementàries sobre el proces de selecció d'aspirants a llocs de treball de la funció inspectora en matèria d'educació no Universitària a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   435

Data del DOGV
:   01-10-1986

Secció del DOGV
:   ALTRES DISPOSICIONS

Número del document
:   1986/807269


Data del document
:   19-09-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 19 de setembre de 1986, de la Conselleria de Cultura, Educació i Ciència, per la qual es dicten normes complementàries sobre el procés de selecció d'aspirants a llocs de treball de la funció inspectora en matèria d'educació no universitària a la Comunitat Valenciana.  
Per Ordre de la Conselleria de Cultura, Educació i Ciència de 18 de juny de 1986 es convoca concurs públic de mèrits per a la provisió de llocs de treball de la funció inspectora en matèria d'educació no universitària a la Comunitat Valenciana.   
L'article 4t. de l'esmentada Ordre als apartats 4.3. i 4.4. assenyala les fases d'entrevista o superació d'un curs d'especialització, així mateix l'article 5é estableix que el concurs de mèrits serà resolt per dues comissions nomenades pel Conseller de Cultura, Educació i Ciència.   
Per tant, escau dictar les disposicions escaients que regularan les normes de desplegament d'aquesta convocatòria.   
En virtut d'això i fent ús de les atribucions que em confereix l'article 35 de la Llei de la Generalitat Valenciana 5/1983 de 30 de desembre del Govern Valencià,   
ORDENE:   
Article primer  
L'entrevista a què fa referència l'apartat 4.3. de l'article quart de l'Ordre de la Conselleria de Cultura, Educació i Ciència de 18 de juny de 1986 consistirà en:   
1.1 Exposició per part de l'aspirant de les línies bàsiques del treball personal presentat sobre la funció inspectora en un temps màxim de 30 minuts. Amb aquesta finalitat podrà ser utilitzat un esquema sobre el treball.   
Aquesta exposició serà puntuada de 0 a 6 punts.   
1.2 Contestació per part de l'aspirant a les preguntes que, sobre el contingut de treball, li formularà la Comissió de Valoració, que serà puntuada de 0 a 4 punts.   
Article segon  
Els criteris a tenir en compte per a la valoració de l'entrevista seran els següents:   
a) Claredat, coherència i precisió en l'exposició.   
b) Nivell pedagògico-científic dels continguts exposats.   
c) Capacitat i concreció de resposta davant les preguntes de la Comissió.   
d) Personalitat de l'aspirant palesada al llarg de l'entrevista.   
e) Coneixement de la realitat escolar.   
Article tercer  
Els aspirants que hauran superat la fase de l'entrevista realitzaran el curs d'especialització establert al punt 4.4. de l'article quart de l'Ordre de convocatòria el programa del qual s'específica a l'annex de la present Ordre.   
Article quart  
El curs serà organitzat conjuntament per les Direccions Generals d'Educació Bàsica i E. Especials i la d'Ensenyaments Mitjans i durarà un mínim de 60 hores.   
Article cinqué  
Els criteris a tenir en compte per a l'avaluació del curs seran les següents:   
a) Assistència.   
b) Participació en els debats i equips de treball.   
c) Coneixements sobre el temari del curs detectats a través de la realització de dues proves en què es plantejaran temes de caràcter general. Una realitzada en acabar el primer període del curs i una altra al final.   
Article sisé  
1. La qualificació del curs d'especialització només podrà ser apte o no apte.   
2. Els concursants pre-seleccionats que no obtindran la qualificació d'apte quedaran exclosos del concurs i perdran tots els drets inherents a aquest concurs.   
Article seté  
Les Comissions de Valoració de funcionaris docents que han d'exercir en llocs de treball de la funció inspectora a la Comunitat Valenciana estaran constituïdes pels membres següents:   
1. Ensenyaments Bàsics.   
President: En Baltasar Vives i Moncho, Director General d'E. Bàsica.   
Vocals:   
-Na María Dolores Marco i González, Directora Territorial de Cultura i Educació d'Alacant.   
-En Marc Antoni Adell i Cueva, Cap del Servei d'Ordenació Acadèmica.   
-En Fernando Ferrús i Camilleri, Inspector en Cap d'E. Bàsica de Castelló.   
-En Vicent Pasqual i Granell, Professor d'E. Bàsica.   
2. Ensenyaments Mitjans.   
President: En Daniel Gozalbo i Bellés, Director General d'EE. Mitjans.   
Vocals:   
-En José Luis Tomás i Llopis, Director Territorial de Cultura i Educació de València.   
-En Pedro Liébana i Collado, Cap del Servei de Centres i Inspecció.   
-En Pedro López i Llorens, Inspector en Cap de Batxillerat d'Alacant.   
-En Cecilio Alonso i Alonso, Catedràtic d'IB.   
Article vuité  
Per a la valoració de les distintes fases del concurs de mèrits, aquestes Comissions podran comptar amb l'assessorament d'especialistes que pertanyen a distintes matèries.   
Article nové  
Les puntuacions obtingudes pels aspirants en cada una de les distintes fases del concurs públic de mèrits seran fetes públiques per les Comissions de Valoració als taulers d'anuncis de la Conselleria de Cultura, Educació i Ciència i als dels Serveis Territorials de Cultura i Educació.   
Article deu  
Les Comissions de Valoració elevaran a la Conselleria de Cultura, Educació i Ciència la relació ordenada segons les puntuacions aconseguides d'acord amb els barems establerts a l'Annex III i a la Disposició Transitòria de l'Ordre de Convocatòria i d'acord amb l'oportuna proposta d'adjudicació de places als aspirants seleccionats, que no podran ultrapassar, en cap cas, el nombre de places convocades.   
Article onze  
Els concursants seleccionats seran nomenats i adscrits a funcions inspectores en la destinació que se'ls adjudicarà, d'acord amb el que estableix la Disposició Addicional quinzena de la Llei 30/1984, de 2 d'agost, de mesures per a la reforma de la Funció Pública i a l'article 12 del Decret 36/1986, de 10 de març, del Consell de la Generalitat Valenciana.   
Article dotze  
Els interessats o els seus representants legals hauran de retirar la documentació presentada per participar en el Concurs, en el termini d'un mes comptat a partir dels deu dies següents al de la publicació de la resolució definitiva del concurs en els Serveis d'Inspecció de la Direcció General d'educació Bàsica i Ensenyaments Especials i de la Direcció General d'Ensenyaments Especials i de la Direcció General d'Ensenyaments Mitjans.   
Article tretze  
Aquesta Ordre entrarà en vigor l'endemà de la seua publicació al Diari Oficial de la Generalitat Valenciana.   
València, 19 de setembre de 1986.   
El Conseller de Cultura, Educació i Ciència  
CEBRIA CISCAR I CASABAN  
ANNEX  
1. La Inspecció com a òrgan de l'Administració Educativa. Evolució de la Inspecció Tècnica d'Educació en l'Administració Educativa Espanyola.   
2. La Inspecció Educativa a la Comunitat Valenciana: Antecedents. El Decret 36/1986 de 10 de març.   
3. La Reforma de la Inspecció a la Comunitat Valenciana. Principis que la informen. L?especialització i l'equip d'Inspectors. La Circumscripció.   
4. Activitats de l'Inspector. Personalitat, aptituds i actituds de l'Inspector.   
5. La Generalitat Valenciana. El Consell. La Conselleria de Cultura, Educació i Ciència: Estructura i funcions. Els Serveis Territorials de Cultura i Educació.   
6. Les competències de l'Estat en matèria d?educació. Competències de la Comunitat Valenciana: Estatut d'Autonomia i Decret de transferències en matèria Educativa.   
7. L'Ensenyament en la Constitució. La Llei Orgànica del Dret a l'Educació i disposicions que la desplegaren a la Comunitat Valenciana. Organs de Govern dels Centres. Admissió D'Alumnes. Participació dels pares en la gestió i control de l'ensenyament.   
8. La Llei d'Us i Ensenyament del Valencià i disposicions que la desenrotllen.   
9. Règim Jurídic per a la creació de Centres Docents. Classes i classificació dels centres. Requisits mínims que han de reunir els centres d'acord amb la seua classificació. Denominacions i publicitat dels centres.   
10. Concerts i Subvencions.   
11. L?Organització dels centres escolars a la Comunitat Valenciana. Normes de final i principi de curs. Plans i Memòries dels centres. Reglament de Règim interior dels Centres.   
12. Organització Administrativa dels Centres. Llibres. Règim Econòmic Despeses de funcionament. Taxes.   
13. Llibres de text i material didàctic: autorització; la seua adaptació i substitució en els Centres.   
14. Serveis Escolar (menjador, transport, escoles-llar, colònies escolars).   
15. Ordenació dels Ensenyaments en els diferents nivells educatius no universitaris. Plans d'estudi. Títols i Certificats. Accés, convalidacions i connexions amb la resta del sistema educatiu.   
16. Les Escoles Infantils. L?Educació Pre-escolar.   
17. La Reforma dels Ensenyaments Mitjans i Bàsics. Programes Educatius de la Conselleria.   
18. Els Serveis Psicopedàgogics. El programa d'Ed. Compensatòria. Els Centres d?Acció Educativa Singular.   
19. L?Educació Especial.   
20. L?Educació Permanent d'Adults.   
21. Perfeccionament del Professorat. Centres de Professors.   
22. Professorat: funcions, horari, incompatibilitats. Concurs de trasllats. Oposicions.   
23. Pla d'activitats de la Inspecció. Tècniques i instruments de treball.   
24. Normes d'Avaluació. Documents d?Avaluació. Dades d?Avaluació a la Comunitat Valenciana.   
25. L'estadística en les Ciències Socials. Les fases de l'anàlisi sociològica. Algunes tècniques de mostratge.   
26. L?Administració Pública: Concepte i funcions. L?Administració Educativa.   
27. Fonts del Dret Administratiu. La Llei. Lleis Orgàniques. Lleis Ordinàries. Decrets-LLei i Decrets Legislatius.   
28. El ciutadà com a titular de drets davant l?Administració. El règim especial dels drets fonamentals i llibertats públiques en relació amb l?Administració.   
29. L'Acte administratiu: Concepte i classes. Elements de l'acte administratiu: Subjecte, causa, fi i forma. Els actes polítics. Eficàcia de l'acte administratiu. Executivitat de l'acte administratiu. Procediment d?execució. Nul·litat de ple dret, anul·labilitat i revocació dels actes administratius.   
30. El Procediment Administratiu : Concepte i naturalesa. La Llei de Procediment Administratiu.   
31. El Procediment Administratiu: Iniciació, ordenació, instrucció i acabament del procediment administratiu. Els procediments especials.   
32. La potestad sancionadora de L?Administració. Procediment sancionador. Sancions administratives.   
33. Els recursos administratius: concepte i classes. Requisits generals dels recursos administratius: Estudi dels recursos d'alçada, reposició i revisió.